Thomas Vanek

Thomas Vanek (s. 19. tammikuuta 1984 Baden bei Wien) on itävaltalainen jääkiekkoilija, pelipaikaltaan vasen laitahyökkääjä.

Ura
Ennen ammattilaisuraa
Ennen ammattilaisuraansa Vanek pelasi vuodet 1999–2002 Sioux Falls Stampedessa yhdysvaltalaisessa USHL-juniorisarjassa ja vuodet 2002–2004 Minnesotan yliopiston Golden Gophers -jääkiekkojoukkueessa. Kolmannella ja viimeisellä kaudellaan Sioux Fallsissa hän oli joukkueensa ja koko USHL:n paras pistemies ja maalintekijä tehtyään 53 ottelussa 46 maalia ja 45 syöttöpistettä, yhteensä 91 tehopistettä. Hänet nimettiin vuonna 2002 USHL:n ensimmäiseen tähdistökentälliseen.

Yliopistosarjassa hän oli kummallakin Minnesotassa pelaamallaan kaudella joukkueensa paras pistemies ja maalintekijä. Hänet palkittiin yliopistovuosinaan muun muassa WCHA:n vuoden tulokkaan palkinnolla ja nimettiin tulokkaiden tähdistökentälliseen sekä kahdesti WCHA:n toiseen tähdistökentälliseen. Vuonna 2003 hän oli voittamassa NCAA:n jääkiekkomestaruutta. Hänet valittiin tuolloin mestaruusturnauksen eli Frozen Fourin tähdistökentälliseen ja palkittiin turnauksen parhaana pelaajana.Legends of Hockey

Ammattilaisura
Buffalo Sabres varasi Vanekin NHL:ään numerolla viisi varaustilaisuuden 2003 ensimmäisellä kierroksella. Hän aloitti ammattilaisuransa kaudella 2004–2005 AHL:n Rochester Americansissa, Sabresin  farmiseurassa. Hän pelasi tuolla kaudella 74 runkosarjaottelua, joissa teki 68 tehopistettä, 42 maalia ja 26 syöttöpistettä. Hän oli joukkueensa paras maalintekijä sekä koko liigan maalipörssin toinen Michael Cammallerin jälkeen. Kauden jälkeen hänet nimettiin AHL:n tulokkaiden tähdistökentälliseen.Elite Prospects 

NHL-uransa Vanek aloitti kaudella 2005–2006, edelliskauden peruuttaneen työsulun päätyttyä. Hän pelasi ensimmäisen NHL-ottelunsa 5. lokakuuta 2005, jolloin Sabres kohtasi New York Islandersin. Hän onnistui tuossa ottelussa pisteiden teossa syöttämällä Maksim Afinogenovin tekemän maalin. Ensimmäisen maalinsa hän teki 9. marraskuuta samana vuonna pelatussa ottelussa Carolina Hurricanesia vastaan. Vanek teki tulokaskaudellaan 48 runkosarjapistettä 81 ottelussa, 25 maalia ja 23 syöttöpistettä, ja oli joukkueensa kuudenneksi eniten pisteitä sekä toiseksi eniten maaleja tehnyt pelaaja. Sabresin maalipörssin voitti Chris Drury 30 osumalla Vanekin, Daniel Brièren ja Aleš Kotalíkin kaikkien onnistuessa maalinteossa 25 kertaa. Tulokkaiden pistepörssissä hän sijoittui seitsemänneksi ja tulokkaiden maalipörssissä kuudenneksi. NHL-uransa ensimmäisissä pudotuspeleissä keväällä 2006 hän pelasi kymmenessä Sabresin 18 ottelusta ja teki niissä kaksi maalia.  

Kaudella 2006–2007, tilastojen valossa NHL-uransa parhaalla, Vanek teki 84 tehopistettä, 43 maalia ja 41 syöttöpistettä, 82 runkosarjaottelussa. Hän oli tuolla kaudella joukkueensa paras maalintekijä ja toiseksi paras pistemies Daniel Brièren jälkeen. NHL:n maalipörssissä hän sijoittui jaetulle viidennelle sijalle. Hänet nimettiin kauden jälkeen NHL:n toiseen tähdistökentälliseen, minkä lisäksi hän sai NHL Plus/Minus Awardin voitettuaan plus/miinus -tilaston lukemalla +47. Vanek oli Buffalo Sabresin eniten maaleja tehnyt pelaaja myös kausina 2007–2008, 2008–2009, 2009–2010, 2010–2011 ja 2012–2013.

1. lokakuuta 2013, juuri ennen kauden 2013–2014 alkua, Vanek ja Steve Ott nimettiin Sabresin kapteeneiksi. Vanekin oli tarkoitus toimia kapteenina joukkueensa kaikissa kotiotteluissa ja Ottin vierasotteluissa. Muutama viikko myöhemmin, 27. lokakuuta, Vanek siirtyi New York Islandersiin pelaajakaupassa, jossa Sabres sai vaihdossa laitahyökkääjä Matt Moulsonin, ensimmäisen kierroksen varausvuoron NHL:n varaustilaisuudessa 2014 sekä toisen kierroksen varausvuoron NHL:n varaustilaisuudessa 2015. Vanekin sopimus oli päättymässä kesällä 2014 ja Islanders pyrki tekemään hänen kanssaan jatkosopimuksen, jotta hänestä ei tulisi rajoittamatonta vapaata pelaajaa. Vanekin kieltäydyttyä Islandersin sopimustarjouksesta seura teki pelaajakaupan Montreal Canadiensin kanssa. Canadiens sai Vanekin lisäksi viidennen kierroksen varausvuoron NHL:n varaustilaisuudessa 2014 ja Islanders vaihdossa laitahyökkääjä Sebastian Collbergin sekä toisen kierroksen varausvuoron samassa varaustilaisuudessa.  

1. heinäkuuta 2014 Vanek siirtyi kolmivuotisella ja 19,5 miljoonan dollarin arvoisella sopimuksella Minnesota Wildiin. 7. heinäkuuta 2016 hän siirtyi Detroit Red Wingsiin. Vanek aloitti kauden 2017–2018 Vancouver Canuksissa, josta siirtyi siirtotakarajalla Columbus Blue Jacketsiin vaihdossa Tyler Motteen ja Jussi Jokiseen  https://www.nhl.com/news/canucks-trade-thomas-vanek-to-blue-jackets/c-296210350?tid=278542340 

Vanek on pelannut NHL:n tähdistöottelussa yhden kerran, vuonna 2009. 

Vanekin uran viimeinen kausi oli 2018-2019. Hän pelasi viimeisellä kaudellaan Detroit Red Wingsissä. 

Maajoukkue
Vanek on edustanut Itävallan jääkiekkomaajoukkuetta kolmena vuonna jääkiekon maailmanmestaruuskilpailuiden pääsarjassa, vuosina 2004, 2009 ja 2013. Hän on myös pelannut kerran MM-kilpailujen 1. divisioonassa, vuonna 2008, jolloin hän oli turnauksen paras maalintekijä ja tuli valituksi sen tähdistökentälliseen. Vuonna 2014 hän pelasi Sotšin talviolympialaisissa ja oli Itävallan joukkueen kapteeni.

Alle 20-vuotiaissa Vanek pelasi kerran maailmanmestaruuskilpailuissa, vuonna 2004, ja kahdesti 1. divisioonassa, vuosina 2002 ja 2003. 

Tilastoja
 1999–2000  Sioux Falls Stampede  USHL  35  15  18  33  12  3  0  1  1  0 2000–2001  Sioux Falls Stampede  USHL  20  19  10  29  15  8  5  4  9  2 2001–2002  Sioux Falls Stampede  USHL  53  46  45  91  54  3  0  0  0  9        JMMd1  5  5  6  11  2 2002–2003 Univ. of Minnesota  NCAA  45  31  31  62  60  –  –  –  –  –        JMMd1  5  9  4  13  10 2003–2004  Univ. of Minnesota  NCAA  38  26  25  51  72  –  –  –  –  –        JMM  6  3  1  4  37                                 MM  6  2  5  7  0 2004–2005  Rochester Americans  AHL  74  42  26  68  62  5  2  3  5  10 2005–2006  Buffalo Sabres  NHL  81  25  23  48  72  10  2  0  2  6 2006–2007  Buffalo Sabres  NHL  82  43  41  84  40  16  6  4  10  10 2007–2008  Buffalo Sabres  NHL  82  36  28  64  64  –  –  –  –  –        MMd1  5  5  5  10  6 2008–2009  Buffalo Sabres  NHL  73  40  24  64  44  –  –  –  –  –        MM  6  1  3  4  2 2009–2010  Buffalo Sabres  NHL  71  28  25  53  42  3  2  1  3  2 2010–2011  Buffalo Sabres  NHL  80  32  41  73  24  7  5  0  5  0  2011–2012  Buffalo Sabres  NHL  78  26  35  61  52  –  –  –  –  – 2012–2013  Graz 99ers  EBEL  11  5  10  15  4  –  –  –  –  –   Buffalo Sabres  NHL  38  20  21  41  20  –  –  –  –  –        MM  7  4  2  6  2 2013–2014  Buffalo Sabres  NHL  13  4  5  9  4  –  –  –  –  –        OK  4  0  1  1  4  New York Islanders  NHL  47  17  27  44  34  –  –  –  –   Montreal Canadiens  NHL  18 6  9  15  8  17  5  5  10  4 2014–2015  Minnesota Wild  NHL  80  21  31  52  37  10  0  4  4  2 2015–2016  Minnesota Wild  NHL  74  18  23  41  22  –  –  –  –  – 2016–2017  Detroit Red Wings  NHL  48  15  23  38  16  –  –  –  –  –        WCup  6  0  1  1  2   Florida Panthers  NHL  20  2  8  10  6  –  –  –  –  – 2017–2018  Vancouver Canucks  NHL  61  17  24  41  28  –  –  –  –  –    Columbus Blue Jackets  NHL  19  7  8  15  8  6  1  1  2  2 2018–2019  Detroit Red Wings  NHL  64  16  20  36  26  –  –  –  –  –  14 kautta  yhteensä  NHL  1029  373  416  789  547  69  21  15  36  26

Perhe
Vanekin isä on syntyjään tšekkiläinen ja äiti slovakialainen. Zdeněk ja Jarmila Vanek sekä Thomasin isoveli David muuttivat Tšekkoslovakiasta Itävaltaan vuonna 1982.

Thomas Vanek on ollut vuodesta 2008 naimisissa yhdysvaltalaisen Ashley Vanekin (o.s. Karner) kanssa. Parilla on kolme poikaa, joista vanhin on syntynyt vuonna 2007 ja nuoremmat kaksosina vuonna 2010.

Vanekin lanko oli Lokomotiv Jaroslavlin lento-onnettomuudessa surmansa saanut entinen NHL-pelaaja ja jääkiekon maailmanmestari Josef Vašíček.

Lähteet




Viitteet

Luokka:Itävaltalaiset jääkiekkoilijat
Luokka:Buffalo Sabresin varaamat pelaajat
Luokka:NHL Plus/Minus Award -voittajat
Luokka:Vuonna 1984 syntyneet
Luokka:Elävät henkilöt